पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की चेन तोड़ने के लिए रीवा जिले में तीन का और टोटल लॉकडाउन लगाया गया है। ऐसे में अब गुरुवार की सुबह 6 बजे तक रीवा जिला लॉक रहेगा। बता दें कि पूर्व में जारी आदेश के तहत तीन दिन के लिए जिले को टोटल लॉकडाउन किया गया था। यह अवधि सोमवार की सुबह 6 बजे खत्म होनी थी। लेकिन इसके पहले ही कलेक्टर इलैया राजा टी ने आदेश जारी कर टोटल लॉकडाउन में तीन दिन की वृद्धि कर दी है। ऐसे में आज सोमवार, मंगलवार, बुधवार पूर्ण लॉकडाउन रहेगा। इस दौरान सब्जी और फल की व्यवस्थाएं नगर निगम द्वारा की जाएगी।
रविवार को आए 339 नए केस
रविवार की रात जारी कोरोना बुलेटिन में 339 नए पॉजिटिव केस आए है। वहीं जिलेभर में एक्टिव केसों की संख्या 2394 पहुंच चुकी है। जबकि 339 मरीज स्वस्थ होकर अपने अपने घर जा चुके है। ये केस 1551 सैंपलों में 339 संक्रमित मरीज मिले है। आरटीपीसीआर के 973 जांच में 293 तो वहीं एंटीजन जांच में 578 सैंपल में 46 पॉजिटिव आए है। जिले भर में अब तक 11469 पॉजिटिव मरीज मिल चुके हैं। जबकि 9022 ठीक होकर घर जा चुके हैं।
11 शवों का नगर निगम ने कराया अंतिम संस्कार
नगर निगम ने रविवार को कोविड 19 के प्रोटोकाल के तहत 11 लोगों का अंतिम संस्कार कराया गया है। जिसमें संजय गांधी अस्पताल से 9 और रीवा हॉस्पिटल से दो शव अंतिम संस्कार के लिए नगर निगम को सुपुर्द किए गए थे। एक शव लावारिस होने की वजह से दफनाया गया है। हालांकि बीते 24 घंटे में कोरोना संक्रमित 10 लोगों की मौत हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn